**OBVESTILO**

 **Zbirni centri bodo od 20. aprila spet odprti po običajnem urniku**

 **Celje, 17. 4. 2020 - Od ponedeljka, 20. aprila dalje, bodo vsi zbirni centri v upravljanju naše družbe ponovno odprti po običajnem odpiralnem času. S tem dnem se bo začel tudi odvoz kosovnih odpadkov do 1 m³ na klic. Tako se bodo ponovno izvajale vse dejavnosti na področju ravnanja z odpadki z izjemo praznjenja greznic in malih komunalnih čistilnih naprav.**

Zbirni centri Vojnik, Vransko in Prebold, ki so bili od 16. 3. 2020 odprti samo ob sobotah, bodo od 20. 4. 2020 odprti tudi med tednom, in to po običajnem poletnem urniku. Ob sobotah ostajata odprta tudi ZC Braslovče in Polzela.

Zbirni center Žalec bo od 20. 4. 2020 odprt po poletnem odpiralnem času.

Ob predaji odpadkov bodo še vedno veljali določeni varnosti ukrepi. V zbirni center bo sočasno lahko stopilo do 5 avtomobilov, pri čemer morajo uporabniki nositi zaščitno masko in si obvezno pred vstopom in po izstopu razkužiti roke. Medsebojno bodo morali tudi vzdrževati varnostno razdaljo najmanj 2 metrov.

Praznjenje greznic in MKČN se bo nadaljevalo ponovno po 1. 6. 2020.